JUMAL KÕNELEB
Tere ja tore kohtuda taas!
Tere tulemast vaatama saadet "Jumal kõneleb".
Täna räägime teemal, millest Jeesus rääkis väga palju,
aga millest väga harva õpetatakse.
Me räägime Teavariigist.
See on imeline teema.
Meie südamel on sellel teemal mitte üksnes rääkida ja õpetada.
Minu südamesooviks on teha lausa 4 saateosa sellel teemal,
et võiksime üheskoos
maitsta midagi Taevariigist.
Jeesus ütles, et mitte vaid sõnad, aga ka vägi on oluline.
Ta soovib samuti,
et võiksime kogeda Issanda lähedust ja tõelisust.
Külvame Püha Vaimu ligiolu.
Ja Taevariiki.
Kui vaadata Jeesuse kuulutustööd, siis mida Ta esimeseks asjaks ütles?
Tema esimesed sõnad on kirjas mitmes evangeeliumis
ja need kannavad sama sõnumit.
Näiteks Markuse 1:15.
Aeg on täis saanud ja Jumala riik on lähedal.
Parandage meelt ja uskuge evangeeliumisse!”
Aeg on täis saanud ja Jumala riik on lähedal.
Uus tõlge algkeelest ütleb, et Jumala riik on nüüd siin.
See on imeline sõnum.
Jeesus räägib Taevariigist rohkem, kui ma üldse varem teadsin.
Juba Vana Testamendi ajal prohveteeritakse selle kohta.
Jeremija raamatu 3. peatükis on Jumal kurb selle üle,
et Iisrael ja Juuda on pöördunud Temast ära.
Issand plaanib neid ükshaaval otsima asuda
ning räägib sellest, et tuleb aeg,
millal rahvas pöördub jälle Tema poole ja kuuleb jälle Tema häält.
Tuleb aeg.
Jeremija prohveteerib, et on tulemas selline aeg.
Issand mõtleb kuuldavalt ja ütleb Jeremija 3:19:
"Ja ma mõtlesin...
Küll tahaksin sind panna laste sekka
ja anda sulle meeldiva maa,
toredaist toredaima pärisosa rahvaste keskel.
Ja ma mõtlesin: Sina hüüaksid mind isaks
ega taganeks mu järelt."
Jeremija räägib maast.
Toredast kohast, pärisosast.
Toredaimast toredamast pärisosast rahvaste keskel.
Minuga on juhtunud see,
et minu palveelu on muutunud.
Minuga juhtus see, et ma leidsin selle maa.
Kõige pühama paiga, kus ma võin kohtuda Issandaga.
See on midagi enamat, kui see,
et ma näiteks Jumala Sõna kaudu võin saada ilmutusi.
See on midagi sügavamat.
Oled kogenud Jumalariigi ja Jeesuse ligiolu reaalsust.
Mitte vaid seda, et Ta on kusagil, vaid et Ta on siin.
Just.
Sellest räägitakse päris vähe,
et Jeesus maa peal olles ei öelnud,
et me lihtsalt parandaksime meelt, pöörduksime ja usuksime Temasse,
vaid Ta kuulutas, et Taevariik on nüüd lähedal.
See on nüüd siin.
Jeesus tõi kogu Kuningriigi siia maa peale.
Tema kaudu tuli Jumalariik tagasi maa peale.
See annab teistmoodi vaatenurga ja mõistmise selle kohta,
et pole siis ime, et haiged paranesid juba ainuüksi Tema puudutamisest.
Jeesusel oli otseühendus Taevariigiga
ja Teavariigis ei ole pimedust ega haigusi.
Jeesus tuli tooma Teavariiki maa peale.
Ta ütles: "Pöörduge ja tulge tagasi koju."
Taevariik on nüüd taas siin.
Mind julgustab see väga.
Vanas Testamendis prohveteeritakse selle kohta üha rohkem.
Vana Testament on täis pilte lunastusest, päästest
ja vabadusest, mis pidi tulema.
Neile oli see tuleviku teema.
Prohvetid prohveteerisid, et see aeg tuleb tulevikus.
Tuleb aeg, mil vangid saavad vabaks.
Sa lugesid alguses Markuse 11:15.
Jeesus ise ütleb oma tööd alustades: "Aeg on täis saanud."
Kui Jeesus tuli, siis Ta ütles: "Nüüd on aeg täis saanud."
Nüüd on käes see aeg,
millest prohveteeriti kogu Vana Testamendi ajal.
See, millest räägiti ja mida oodati. Mida Iisraeli rahva muudkui ootas.
Nad ootasid, millal see tuleb ja millal see juhtuma hakkab.
Ja korraga Jeesus ütleb, et see aeg on täis saanud.
Ta ütleb, et aeg on täis saanud ja Jumalariik on lähedale tulnud.
"Parandage meelt ja uskuge evangeeliumisse!”
Uskuge seda rõõmusõnumit!
Kui kuuleme evangeeliumit, siis mõtleme enamasti päästmisele.
Sellele, et saadakse usklikuks ja hakatakse uskuma Jeesusesse.
Aga Jeesuse ei räägi siin sellest. Ta ütleb: "Uskuge rõõmusõnumit!"
Rõõmusõnumit mille kohta?
Rõõmusõnumit Tema Kuningriigi kohta.
Pöörduge ja uskuge seda rõõmusõnumit.
Millist rõõmusõnumit?
Seda, millest Ta just rääkis - Taevariik on nüüd siin.
- See on käeulatuses.
See on väga huvitav teema ja mida rohkem seda uurida,
seda hämmastavam on,
et Jeesus ja jüngrid rääkisid sellest nii palju.
Matteus kirjutab samuti oma evangeeliumis 4:17:
"Sellest ajast peale hakkas Jeesus kuulutama:
Parandage meelt, sest taevariik on lähedal!”
Kui Jeesus läkitas Matteuse 10:7 jüngrid välja,
siis Ta ütles jüngritele midagi, saates neid rõõmusõnumit jagama.
Ta saatis nad välja maailma ja andis neile edastamiseks sõnumi.
Ta ütles Matteuse 10:7-8 nii:
"Ja minnes kuulutage: Taevariik on lähedal!"
Ta annab meile käsu seda kuulutada: "Taevariik on lähedal!
Tehke terveks haigeid, äratage üles surnuid,
tehke puhtaks pidalitõbiseid, ajage välja kurje vaime!
Muidu olete saanud, muidu andke!"
Ta käsib meil rääkida ja uurida ning rääkida Jumalariigist
ja sellest, et Jumalariik on lähedal.
Seda, et Jumalariik on siin.
See on küll liiga hea, et olla tõsi.
Ka Pauluse kohta räägitakse:
"Paulus läks siis sünagoogi ning rääkis julgesti kolm kuud,
väideldes ja veendes inimesi Jumala riigi asjus."
Paulus kuulutas samuti rõõmusõnumit Jumala riigist.
See on tähelepanuväärne.
Enamasti, kui räägitakse Taevariigist,
siis räägitakse millegist, kuhu me oleme minemas.
Räägitakse vaimulikust tõelisusest ja Jumalariigist, mis on taevas
ja sellest, et me pääseme sinna peale surma,
kui usume Jeesusesse.
Kui uurime evangeeliume,
siis Jeesus räägib Jumalariigist reaalse paigana, kust Ta on pärit
aga ka sellest, et Ta toob selle nüüd maa peale.
Peab paika, et Taevariik on füüsiliselt olemas.
Peab paika, et Jumalariik tuleb omal ajal täielikult maa peale
ning see pimeduse valitsuaeg lõppeb.
Aga Piibel ütleb ka Koloslastele 1:13:
"...kes meid on kiskunud välja pimeduse meelevallast
ja asetanud oma armsa Poja kuningriiki..."
Ta on juba asetanud,
mitte ei aseta ükskord tulevikus, kui teid päästetakse.
Ta on meid juba välja kiskunud pimeduse meelevallast
ja asetanud oma armsa Poja kuningriiki.
Me oleme juba Tema kuningriigis Jeesuse Kristuse kaudu.
Ta avas ukse, et iga Temasse uskuja pääseks otse Tema Kuningriiki.
See kuningriik pole lihtsalt kusagil kaugel,
kuhu pääseme kunagi omal ajal.
Jumalariik pole ka lihtsalt tulev, kui tuleb 1000-aastane rahuriik,
vaid see on juba siin. - Mida see siis tähendab?
Igaüks, kes on neid saateid pikemat aega jälginud,
teab, et me Janiga oleme juba kaua olnud usklikud.
25 aastat.
Nii tahaksin täna julgustada igat ühte ühe asjaga.
Ka paljud me vaatajad on olnud usklikud juba kaua aega.
Nii tahaksin tõesti öelda,
et kui Issand kutsub meid Talle lähemale tulema,
siis Ta lubab ka ise tulla meile lähemale.
Ta ütleb: "Otsige ja te leiate.
Koputage ja teile avatakse."
Õppides aastast aastasse Issandat tundma,
veedame me Temaga aega Tema Sõna lugedes,
palvetades, koguduses olles ja ülistades.
Me otsime Ta palet nagu Ta ise on seda käskinud.
Usuelu süveneb täpselt samal kombel
nagu inimsuhted muutuvad lähedasemaks.
Ma õpin inimest aina sügavamalt tundma.
Samamoodi süveneb me usuelu ja me suhte Issandaga.
Nii et ära mingil juhul anna alla ega mõtle, et see on nii kuivanud
ja sa ei jaksa enam kristlane olla.
Jätka ja õpi Issandat tundma,
sest varandus, mille leiame Teda leides,
on mõõtmatult kallihinnaline.
See, mida tahtsid öelda ja mida me mõlemad tahame öelda,
on see, et kui me palvetame,
siis me ei soovi lihtsalt, et Issand oleks ligi ja kuuleks,
või et me lihtsalt kui loobime mingeid palveid õhku.
Meie jaoks on palveelu tõeline ühendus elava Jumalaga.
Kui ma palvetan, võin oma vaimus kogeda Ta ligiolu
ja Ta räägib minuga.
See on tõeline elav suhe.
Võin selles suhtes näha, et kogu Taevariik on minuga.
Tahame tõesti julgustada sind,
et Jumal tahab avada ka sinu vaimusilmad
nägema seda reaalsust, mis on meie ümber kogu aeg.
Vaimumaailm on täiesti reaalne.
Reaalsem, kui meeltega kogetav tõelisus.
Vaimulik mõõde on igavikuline.
See on Kuningriik, mis ei kõigu.
See on igavene Kuningriik.
Kui me mõistame, et me kuulume sellesse
ja et see on tõeline,
siis see annab täiesti teisel moel tohutu turvatunde.
Küsimus ei olegi selles, et püüan elada kristlase elu,
kus Jeesus on minu juures ja aitab mind.
Asi on hoopi selles, et ma kuulun täiesti teise Kuningriiki
ja see Kuningriik on juba siin maa peal Jeesuse kaudu.
Ma olen lihtsalt väike osa sellest Kuningriigist.
Efeslastele 2:4-6 räägitakse sellest samast asjast:
"Aga Jumal, kes on rikas halastuselt,
on meid koos Kristusega teinud elavaks
oma suure armastuse pärast, millega ta meid on armastanud,
kuigi me olime surnud üleastumistes -
armu läbi te olete päästetud! -,
ning on meid koos temaga üles äratanud
ja asetanud taevasesse olukorda Kristuses Jeesuses."
Ta pole meid üles äratanud, et kord meid asetada,
vaid on asetanud meid juba nüüd taevasesse olukorda Kristuses Jeesuses.
Kui oled usklik ja usud Jeesusesse, siis sa kuulud teise Kuningriiki.
Sa kuulud tõelisesse Kuningriiki ja oled selle Kuningriigi kodanik.
Jeesus on kuningate Kuningas riigis, mis on täis ingleid,
mis on kõigist suurem ja mis täidab tulevikus kogu maailma.
Kuningriigis, mis on täis ingleid, kes on kõik sinu poolel ja aitavad sind.
Sa ei ole üksinda, vaid sinuga on kogu Kuningriik.
Matteuse 13:44 ütleb Jeesus nii:
"Taevariik on põllusse peidetud aarde sarnane,
mille inimene leidis ja peitis jälle."
See mees leidis selle.
"Ta läks rõõmuga ja müüs ära kõik, mis tal oli,
ning ostis selle põllu.
Veel on taevariik kaupmehe sarnane, kes otsis ilusaid pärleid."
Mõlemad on sellised inimesed, kes otsivad kõige kallimat varandust.
Nad otsivad aardeid, otsivad kalleid pärle.
Selline on Teavariik.
"Kui ta siis leidis ühe eriti hinnalise pärli,
läks ta ja müüs maha kõik, mis tal oli, ning ostis selle."
Issand ütleb, et Taevariik on selline varandus,
et kõik muu kahvatub selle kõrval.
See on kõige kallim varandus.
See on nii väärtuslik, et mõlemad müüsid kõik ära.
Nad müüsid kõik maha, et saaksid selle ühe aarde.
Jumal tahab, et ka sina saaksid ilmutuse selle Kuningriigi kohta.
Nii võiksimegi lõpetada palvega, mis on kirjas Efeslastele 1:17.
Meie Issanda Jeesuse Kristuse Jumal, kirkuse Isa,
anna meile tarkuse ja ilmutuse Vaimu Sinu äratundmisel,
valgustades meie südame silmi,
et me teaksime, milline lootus on Sinu kutsumises,
milline on Sinu pärandi kirkuse rikkus meie, Sinu pühade sees."
Jumal tahab avada ka sinu vaimulikud südamesilmad.
Need pole mingid ripsmetega silmad,
aga need suudavad näha vaimumaailma.
Näha vaimulikku reaalsust, Jeesuse ligiolu ja Taevariiki.
Seda me palvetame, et ka sina palvetaksid seda.
Ja kui me peatselt palvetame, siis liitu me palvega,
et Issand avaks su silmad nägema Teda ja Tema riiki.
Siis saad tõeliselt näha ja teada, et sa tõesti pole kunagi üksinda.
Aamen.
Palvetame koos sinuga
Aitäh Taevaisa, et me ei pea ootama, et pääseksime taevasse,
sest Taevariik on juba Jeesuses Kristuses meie keskel.
Aitäh Issand, et Taevariik on sisemiselt meie sees.
Aitäh Isa, et me ei ole üksinda ja Sinu Kuningriik on igavene riik.
Seal on igavene rahu, vabadus ja tervis.
Seal on toimetulek, hoolitsus ja kõik on hästi.
Tahame kuulutada täna: Sinu riik tulgu!
Tulgu Sinu riik meie kõikide ellu.
Tulgu Sinu Kuningriik väega
ja vabanegu selle reaalsus kõikide eludesse.
Aitäh Issand, et Sa oled elav Jumal.
Sa oled ülestõusnud Jeesus.
Sa oled andnud meile Püha Vaimu, et Ta oleks koos meiega.
Issand, Su plaan oli algusest peale elada koos meiega.
Issand, me palume südame põhjast nagu Paulus:
Issand, ava me südamesilmad.
Ava me kõikide südamesilmad,
et me näekisme, mis on see tohutu kirkus
ja mis on see lootus, millesse Sa oled meid kutsunud.
Issand, ava me südamesilmad
ja õpeta meile Issand, mis on evangeelium?
Mis on see rõõmusõnum?
Milline on see Kuningriik, kuhu Su sõnul on meid asetatud?
Aitäh Issand, et Su kuningriik on tõeline
ja see on meie keskel,
et me võime seda tundma õppida ja elada sellest lähtudes.
Aamen.
Tahan siinkohal tänada kõiki vaatajaid tagasiside eest
ja palvesoovide eest.
Oleme kuulnud ka imelistest palvevastustest.
Üks naine oli mures,
sest tema abikaasa oli sattunud raskesse õnnetusse
ja tal polnud juhiluba.
Kõik sai korda, ta sai load ja nüüd on kõik jälle korras.
Jumala jaoks on tõesti kõik võimalik.
Aitäh, et saadate oma palvesoove. Seda võib jätkuvalt teha.
Me palvetame väga hea meelega.
Kui soovid rohkem teada me töö kohta,
külasta ekraanil nähtavat kodulehekülge.
Sealt saab tellida ka lehte, milles on alati ka õpetuslik osa
ja kus järgmises numbris räägime ilmselt Jumala riigist.
Seal on ka informatsiooni meie toreda kristliku lasteaia ja kooli kohta.
Kui sul on võimalik, võid tulla meie kooliga tutvuma.
Meile võib tulla ka vabatahtlikuks. Kasvõi koristama, kas pole Joy?
Abi on alati tarvis.
Kui lapsed ja noored on su südamel, tule löö kindlasti kaasa!
Koduleheküljelt võib tellida ka neid raamatuid,
mis käsitlevad just Jumalariigi saladusi.
Need räägivad Jumalariigi tõelisusest
ja viimane osa räägib majapidamisest Jumalariigis,
mis on erinev majapidamisest maailmas.
See toimib suurepäraselt.
Neid raamatuid saab ka kodulehekülje kaudu tellida.
Ole õnnistatud ja tea, et Jumalariik on sisemiselt Sinu sees.
See on õigus, rahu ja rõõm Pühas Vaimus.
Tulgu see üha rohkem esile ka sinu elus.
Jeesuse nimel, aamen.
Evangeeliumiga on kiire
ja on vägev, et TV7 kaudu saab levitada evangeeliumi
kogu aeg ja aina enamatesse kodudesse.
Kui soovid olla kaasas evangeeliumi levitamises,
tee seda kindlasti!
Võid helistada 900 1770 (kõne hind 10 eurot)
või kasutada kontonumbreid, mida näed peatselt ekraanil.
Löö kaasa ja investeeri evangeeliumisse,
sest evangeelium on päästev sõnum igaühele, kes usub.
Soovime, et see leiaks tee igasse kodusse.
Aamen.
Tõlge: Meeli ja Marko Martin
Annetustelefon: 900 1770 (hind 10) Swedbank EE052200221048388411 SEB pank EE441010220109461019